شكرا جزيلا لاخي انيس الجالسين ولاختي شبعاد واسأل الله ان ايوفقكم وينور طريقكم ولكل العراقيين يا رب
بس ردت اسال على مسالة العمل والدراسة يعيني ابمريكا اكيد ميعترفون ابشهادة المهندس العراقي فبهل حالة شنو ايكون الحل وشكد ممكن ياخذ وقت.... وخلال هل وقت شنو الشغل الي ممكن الواحد يشتغلة اهناك مع العلم اني انكليزيتي جيدة جدا ... طبعا مسأل العراق وضعة تعبان هاي منتهين منهة وحتة بالاماكن الهادئة والي ما بيهة مشاكل... يعني اني ساكن الحلة واعمل بالبصرة يعني ابمكان مستقر نسبيا بس الواحد كل ما اشوف الوضع بالعراق اكول الشغلة ميؤوس منهة واذا اكو تغيير فراح ياخذ سنيين طويلة ..... الصراحة اني محتار
تحياتي
عزيزي انته ،،، نصيحة لا تتردد ولا لحظة
ولا تفكر باي شي ،، الامور هنا سهلة وان شاء الله ربك يسهله عليك
اذا انت عندك لغة انكليزية جيدة فكلشي سهل ان شاء الله خاصة اذا عندك خبرة بمجال النفط
يمعود هنا المعضلة الرئيسية امام اغلب اللاجئين هي اللغة ،، واني منهم
وانته ما شاء الله عندك لغة جيده
يعني اذا تسوي سي في جيد وتاريخ عمل حلو ،، ما يضر ابد
حته لو كل شغلك خارج امريكا وحته لو ما عندك شهادة من امريكا ،، تكدر تقدم على الشركات وان شاء الله تتعين
يمعود اعرف شخص قريب ما عنده شهادة من بامريكا ولا يملك غير خبرته في المصافي النفطية العراقية
حصل شغل حلو بالشركات النفطية بامريكا وهسه يسمع حسك بوكلاهوما باحلى راتب ،، مدير عام بالعراق مو مثله
وحته لو ما حصلت بالشركات هم لو تشتغل تنظيف مواعين فصدكني راح تشوفه احلى من شغل العراق الف مرة
وحته لو ما اشتغلت فحياتك ماشية عال العال وعايش احلى عيشة ،،
اهم شي طموحك عالي وهمتك عالية وصبرك وتفائلك الكبير
وكلشي هنا حلو ،، وانته بعد بكيفك !!
عمي نصيحة لا تتردد ولا لحظة ،،، وسبع حصوات اشمرهن وراك ولا تفكر ابد
وراح تتذكرني ان شاء الله وتشوف بعينك ،، تحياتي لك